

|  |
| --- |
| ጎርፍ - የእንስሳት እና የነፍሳት አደጋዎች |
| ከጎርፍ በኋላ እንስሳትን እና ነፍሳትን መቋቋም የሚያስችል መረጃ  |
| Amharic | አማርኛOFFICIAL |

በጎርፍ ወደተጎዳው አካባቢ ሲመለሱ፣ አይጦች፣ እባቦች ወይም ሸረሪቶችን ጨምሮ የዱር እንስሳት በቤትዎ፣ በዳስዎ ወይም በአትክልት ስፍራዎ ውስጥ ሊያዙ ይችላሉ።

# **እባቦችን ስለመቋቋም**

* ከቤት ውጭ ሲሆኑ፡-
* እግሮችዎን ለመጠበቅ ጠንካራ ቦቴ ጫማ፣ ጓንቶችን እና ረጅም ሱሪዎችን ያድርጉ
* ከጎርፍ በኋላ በሚያጸዱበት ጊዜ ለእጆችዎ እና ለእግርዎ የበለጠ ትኩረት ይስጡ
* እባብ ካዩ፣ ወደ ኋላ ይመለሱና በመንገዱ እንዲሄድ ይፍቀዱለት - አይንኩት
* በውሃ ውስጥ የሚዋኙ እባቦች በተመለከተ ጥንቃቄ ያድርጉ
* እባቦችን፣ ሸረሪቶችን እና አይጦችን ሊስብ ስለሚችል ቆሻሻውን ከቤትዎ አካባቢ ማስወገድ አለብዎት።
* ቤትዎ ውስጥ እባብ ካገኙ፣ አይደንግጡ፣ ከሱ በዝግታ ወደኋላ ይመለሱ እና መንገዱን እንዲቀጥል ይፍቀዱለት። አይንኩት። በአካባቢዎ ያሉትን የእባብ አዳኞች ዝርዝር ለማግኘት ለአካባቢ፣ መሬት፣ ውሃ እና እቅድ መምሪያ በ 136 186 ይደውሉ።
* በእባብ የተነደፉ ከሆነ፡-
* በተነከሰው ዙሪያ ያለውን ቆዳ አይጠቡት
* እንቅስቃሴ ሳያደርጉ በዝግታ ይቆዩ እና 000 በመደወል አስቸኳይ የህክምና እርዳታ ያግኙ
* የተነከሱበት ቦታ ከልብዎ በታች እንዲሆን አድርገው ጋደም ይበሉ ወይም ይቀመጡ።
* ቦታውን በንጹህ እና በደረቅ ጨርቅ ይሸፍኑ። ጨርቅ (ባንዴጅ) ካለ፣ በተነከሱበት ዙሪያ ጠበቅ አድርገው እንዲያስሩት ይመከራል።
* የተነከሱበትን ጊዜ እና ባንዴጁ የታሰረበት ጊዜ ያስተውሉ
* ደም ለማቆም የሚያገለግል ጨርቅ አይጠቀሙ፣ የተነከሱበት ቦታ ላይ መርዙን ለመልቀቅ ብለው ራስዎን አይቁረጡ ወይም መርዙን ከቁስሉ ውስጥ ለመምጠጥ አይሞክሩ።

# **ሸረሪቶችን ስለመቋቋም**

* በሸረሪት የተነከሱ ከሆነ፡-
* ህመሙን ለመቀነስ ቦታውን ይጠቡ እና በረዶ ያኑሩበት
* ቦታው ላይ ግፊት አይጠቀሙ
* ሬድባክ በሚባል ሸረሪት ከተነደፉ ወይም የሕመም ምልክቶችዎ ከተባባሱ ወዲያውኑ የሕክምና ዕርዳታ ይጠይቁ።

# **አይጦችን እና ነፍሳትን ስለመቋቋም**

* አይጦች ማለትም አይጦችና ኣይጠ መጎጦች በሽታዎችን ይሸከማሉ። ለአይጦች መጠለያ ሊሰጡ የሚችሉ ምግቦችን እና ሌሎች ነገሮችን ማስወገድ አለብዎት።
* ቆሻሻውን ኣስወግደው ክዳን ባለው የቆሻሻ ማጠራቀሚያ ውስጥ ያስቀምጡት። አስፈላጊ ከሆነ የአይጥ ወጥመዶችን በደረቅ አካባቢዎች ያስቀምጡ።
* በውስጡ ትንኞች ስለሚራቡ ከረጋ ውሃ ይራቁ። በተቻለ መጠን ሰውነትዎን ይሸፍኑ እንዲሁም የትንኝ መከላከያ ይጠቀሙ።
* ዝንቦች በሽታዎችን ይሸከማሉ። ለዝንቦች መፈልፈያ ስለሚሆን የምግብ ቆሻሻን ወዲያውኑ ያፅዱ።
* በእንስሳት ከተነደፉ ወይም ከተጎዱ ወይም በነፍሳት ከተነደፉ ከሐኪምዎ ምክር ይጠይቁ ወይም ለተረኛ ነርስ- በቀን 24 ሰዓት በሳምንት 7 ቀናት በ 1300 60 60 24 ይደውሉ።

ይህን ህትመት በቀላሉ ሊያነቡት በሚችል መልኩ ለመቀበል፣ በ pph.communications@health.vic.gov.au ኢሜይል ያድርጉ

